CELEX: 32011R1360
Language: ro
Date: 2011-12-20 00:00:00
Title: Regulamentul (UE) nr. 1360/2011 al Consiliului din 20 decembrie 2011 de modificare a Regulamentului (UE) nr. 204/2011 privind măsuri restrictive având în vedere situația din Libia

22.12.2011   
            
            
               RO
            
            
               Jurnalul Oficial al Uniunii Europene
            
            
               L 341/18
            
         REGULAMENTUL (UE) NR. 1360/2011 AL CONSILIULUI
   din 20 decembrie 2011
   de modificare a Regulamentului (UE) nr. 204/2011 privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215,
   având în vedere Decizia 2011/867/PESC a Consiliului din 20 decembrie 2011 de modificare a Deciziei 2011/137/PESC privind măsuri restrictive având în vedere situația din Libia (1),
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:
   
               (1)
            
            
               La 2 martie 2011 și în urma Deciziei 2011/137/PESC a Consiliului din 28 februarie 2011 privind măsuri restrictive având în vedere situația din Libia (2), Consiliul a adoptat Regulamentul (UE) nr. 204/2011 privind măsuri restrictive având în vedere situația din Libia (3). Regulamentul (UE) nr. 204/2011 dispune, în special, înghețarea fondurilor și a resurselor economice ale Central Bank of Libya (Banca Centrală a Libiei), precum și a celor aparținând Libyan Arab Foreign Bank (Banca Externă Arabă Libiană).
            
         
               (2)
            
            
               Având în vedere RCSONU 2009 (2011) și în urma Deciziei 2011/625/PESC din 22 septembrie 2011 de modificare a Deciziei 2011/137/PESC (4), Regulamentul (UE) nr. 965/2011 dispune, în special, ajustări privind înghețarea activelor anumitor entități libiene, pentru a sprijini redresarea economică a Libiei.
            
         
               (3)
            
            
               La 16 decembrie 2011, Comitetul Consiliului de Securitate instituit în temeiul RCSONU 1970 (2011) a hotărât că măsurile referitoare la Central Bank of Libya (Banca Centrală a Libiei) și Libyan Arab Foreign Bank (Banca Externă Arabă Libiană) ar trebui să înceteze. În conformitate cu Decizia 2011/867/PESC, Regulamentul (UE) nr. 204/2011 ar trebui, prin urmare, să fie modificat.
            
         
               (4)
            
            
               Aceste măsuri intră în domeniul de aplicare al Tratatului privind funcționarea Uniunii Europene și, în consecință, în special pentru a se asigura aplicarea lor uniformă de către operatorii economici din toate statele membre, este necesară o reglementare la nivelul Uniunii pentru punerea lor în aplicare.
            
         
               (5)
            
            
               Pentru a garanta eficacitatea măsurilor prevăzute de prezentul regulament, acesta trebuie să intre în vigoare imediat,
            
         ADOPTĂ PREZENTUL REGULAMENT:
   Articolul 1
   Articolul 5 alineatul (4) din Regulamentul (UE) nr. 204/2011 se înlocuiește cu următorul text:
   
      „(4)   Toate fondurile și resursele economice care aparțin, sunt în proprietatea, sunt deținute sau controlate, la 16 septembrie 2011, de către:
      
                  (a)
               
               
                  Libyan Investment Authority (Autoritatea Libiană pentru Investiții); și
               
            
                  (b)
               
               
                  Libyan Africa Investment Portfolio (Portofoliul de Investiții Libia Africa),
               
            și care sunt situate în afara Libiei la data indicată, rămân înghețate.”
   
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 decembrie 2011.
      
         
            Pentru Consiliu
         
         
            Președintele
         
         M. DOWGIELEWICZ
      
   
   
      (1)  A se vedea pagina 56 din prezentul Jurnal Oficial.
   
      (2)  JO L 58, 3.3.2011, p. 53.
   
      (3)  JO L 58, 3.3.2011, p. 1.
   
      (4)  JO L 246, 23.9.2011, p. 30.